ராஜீவ் காந்தி பெட்ரோலியம் தொழில்நுட்ப நிறுவனம்

ராஜீவ் காந்தி பெட்ரோலியம் தொழில்நுட்ப நிறுவனம் (Rajiv Gandhi Institute of Petroleum Technology) இந்தியாவின் உத்தரப்பிரதேசத்தின் ரேபரேலி மாவட்டம், அமேதி, ஜெய்சில் உள்ள ஒரு பயிற்சி மற்றும் கல்வி நிறுவனமாகும், இது ஸ்டெம், பெட்ரோலிய தொழிலில் கவனம் செலுத்துகிறது. இது இந்தியத் தொழில்நுட்பக் கழகங்களுக்குச் சமமான தேசிய முக்கியத்துவம் வாய்ந்த நிறுவனமாகும். இது சூலை 2008 இல் முறையாகத் திறக்கப்பட்டது. ராஜீவ் காந்தி பெட்ரோலியத் தொழில்நுட்ப நிறுவனத்திற்கு தேசிய முக்கியத்துவம் வாய்ந்த நிறுவனம் என்ற தகுதி வழங்கப்பட்டுள்ளது. மேலும், இது இந்தியத் தொழில்நுட்பக் கழகங்களுக்கு வழங்கப்பட்டுள்ளதைப் போன்ற நிருவாக அமைப்பைக் கொண்டுள்ளது. இந்நிறுவனம்,கூட்டு நுழைவுத் தேர்வு-மேம்பட்டதேர்வில் தகுதி பெற்ற மாணவர்களின் தரவரிசைப் பட்டியலின் அடிப்படையில் இளங்கலை மாணவர்களைச் சேர்க்கிறது. வரலாற 4 சூலை 2007: உத்தரப்பிரதேசத்தின் அமேதி மாவட்டத்தில் உள்ள ஜெய்சில் ராஜீவ் காந்தி பெட்ரோலியம் தொழில்நுட்ப நிறுவனம் அமைக்க மத்திய அமைச்சரவை ஒப்புதல் அளித்தது. 29 நவம்பர் 2007: மாநிலங்களவையில் ராஜீவ் காந்தி பெட்ரோலியம் தொழில்நுட்ப நிறுவன மசோதா 2007 ஐ நிறைவேற்றப்பட்டது. 3 டிசம்பர் 2007: மக்களவை ராஜீவ் காந்தி பெட்ரோலியம் தொழில்நுட்ப நிறுவனம் மசோதா 2007 ஐ நிறைவேற்றியது. 2008 பிப்ரவரி 20: காங்கிரசுத் தலைவரும், ஐக்கிய முற்போக்கு கூட்டணி தலைவருமான சோனியா காந்தி ஜெய்சில் உள்ள ராஜீவ் காந்தி பெட்ரோலியம் தொழில்நுட்பக் கழகத்திற்கு அடிக்கல் நாட்டினார். 2008-2009: கல்வி அமர்வு தொடக்கம். 2011: இந்தியாவின் முன்னாள் பிரதமர் மன்மோகன் சிங் ராஜீவ் காந்தி பெட்ரோலியம் தொழில்நுட்பக் கழகத்தின் (அஸ்ஸாம் மையம்) அடித்தளத்தை அமைத்தார். 2012: முதல் பிடெக் மாணவர்கள் கல்வியினை நிறைவு செய்தனர். 2013: பெங்களூர் மையம் அங்கீகரிக்கப்பட்டது. முன்னாள் பெட்ரோலியம் மற்றும் இயற்கை எரிவாயு அமைச்சர் வீரப்பா மொய்லி, பெங்களூர் மாவட்டத்தின் ஹோஸ்கோட் தாலுகாவின் கம்பாலி புரா கிராமத்தில் ராஜீவ் காந்தி பெட்ரோலியம் தொழில்நுட்ப நிறுவனத்தைத் திறந்து வைத்தார். 2015: முதல் பட்டமளிப்பு விழா பெட்ரோலியம் மற்றும் இயற்கை எரிவாயு அமைச்சர் தர்மேந்திர பிரதான் மற்றும் பெட்ரோலியம் மற்றும் இயற்கையான எரிவாயு அமைச்சகத்தின் உயர் மட்ட பிரமுகர்களுடன் தலைமை விருந்தினர்களாக நடத்தப்பட்டது. 2016: நிறுவனம் ஜெய்சில் உள்ள நிரந்தர வளாகத்திற்கு மாற்றப்பட்டது. மத்திய அமைச்சர்கள், ஜவுளித்துறை அமைச்சர் ஸ்ரீமதி ஸ்மிருதி இரானி, பெட்ரோலியம் மற்றும் இயற்கை எரிவாயு அமைச்சர் திரு தர்மேந்திர பிரதான் மற்றும் மனிதவள மேம்பாட்டு அமைச்சர் திரு பிரகாஷ் ஜவடேகர் ஆகியோர் ஜெய்சில் நிரந்தர வளாகத்தை திறந்து வைத்தனர். மேற்கோள்கள்